Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Jerusalemissa sattui jälleen uusi puukotusisku.
Israelilainen mies sai iskussa keskivaikeita vammoja.
Pääministeri Netanjahu ilmoitti uusista turvallisuustoimenpiteistä.
Israelin armeijan viranomaiset tapa- sivat palestiinalaisten turvavoimia -
tilanteen rauhoittamiseksi Länsirannalla.
Jerusalemin Vanhassakaupungissa -
tapahtui tänä aamuna taas uusi puukotusisku -
lähellä paikkaa, jossa sattui myös lauantaina puukotus.
Israelilaismies sai keskivaikeita vammoja, -
kun palestiinalainen nainen puukotti häntä.
Poliisin tiedottaja Micky Rosenfeld kertoi TV7:lle, -
että kyseessä oli terrori-isku. Pales- tiinalaisnainen lähestyi takaapäin -
uhria, 35-vuotiasta juutalaismiestä, ja puukotti tätä ylävartaloon.
Rosenfeld sanoi, -
että miehen onnistui ampua hyök- kääjää ja haavoittaa tätä vakavasti.
Lääkintäjoukot hoitivat paikan päällä sekä israelilaisuhria, -
jonka tilan kerrottiin olevan kohtalainen, -
että palestiinalaista hyökkääjää, jonka tila oli tietojen mukaan kriittinen.
Molemmat vietiin sen jälkeen sairaalaan jatkohoitoon.
Pääministeri Netanjahu ilmoitti uusista turvallisuustoimista.
Toimet eivät kuitenkaan vastaa laa- jaa sotilasoperaatiota Länsirannalla.
Netanjahu on vannonut, että väkivaltaisuudet tyrehdytetään.
Osana tätä lupausta Israel tuhosi -
kahden aiempiin terrori-iskuihin syyllistyneen palestiinalaisen kodit -
Jerusalemin lähistöllä. Toinen tuhotuista taloista kuului -
marraskuussa 2014 terrori-iskun tehneen palestiinalaisen perheelle.
Kyseinen islamisti murhasi tuolloin -
jerusalemilaisessa synagogassa neljä rabbia ja poliisin, -
ennen kuin turvallisuusvoimat ampuivat hänet rikoskumppaneineen.
Armeijan joukot tekivät eilen puoliltaöin -
aggressiivisen yllätyshyökkäyksen taloihin.
He kävivät asukkaiden kimppuun -
ja käskivät meidän lähteä saman tien ulos talosta.
Ennakkovaroitusta ei annettu, meidät vain määrättiin ulos kadulle.
Pääministeri Netanjahu vieraili armeijan tukikohdassa Länsirannalla.
Hän sanoi, että osana turvallisuustoimia -
asennetaan turvakameroita Länsirannan maanteille -
ja myös poliiseja tuodaan lisää Itä-Jerusalemiin.
Olemme ottaneet käyttöön lisäturvallisuusvoimia.
Heitä on ohjeistettu toimimaan kaikissa tilanteissa, -
joissa ihmishenget ovat vaarassa. Muihinkin toimenpiteisiin on ryhdytty.
Valitettavasti iso osa tästä johtuu Hamasin, palestiinalaishallinnon -
ja maassamme toimivien islamisti- ryhmien harjoittamasta lietsonnasta.
Ne levittävät valheita, -
että Israel havittelisi muuttavansa Temppelivuoren vallitsevan tilan -
ja pyrkii muka kaikin tavoin loukkaamaan islamin pyhiä paikkoja.
Mehän päinvastoin suojelemme islamin pyhiä paikkoja.
Israel takaa, etteivät kolmen uskon- tomme pyhät paikat näytä Palmyralta.
Palestiinalaispresidentti Mahmud Abbas -
sanoi Ramallahissa pidetyssä turvallisuusarviokokouksessa, -
ettei hän halua Jerusalemin ja Länsirannan väkivaltaisuuksien -
laajenevan aseelliseksi yhteenotoksi Israelin kanssa.
Meidän viestimme Israelille on, -
ettemme halua tilanteen kiihtyvän sotilaalliseksi yhteenotoksi.
Olemme tiedottaneet -
turvallisuusvoimillemme, kaikille ryhmittymillemme -
ja nuorisollemme, ettemme halua tilanteen riistäytyvän pahemmaksi.
Abbas varoitti silti, etteivät palestiinalaiset aio seurata sivusta, -
jos ”juutalaissiirtokuntalaiset” käyvät heidän kimppuunsa Länsirannalla.
Abbas vetosi Israeliin, että se palaisi neuvottelupöytään -
poliittisen ratkaisun löytämiseksi pitkään konfliktiin
Jos siirtokuntalaisryhmä tulee ja hyökkää kyläämme, -
miten meidän oikein pitäisi vastata?
Jättäkää meidät rauhaan, me emme aloittaneet tätä.
Israelin on lopetettava ja tartuttava käteemme, -
joka on ojennettu rauhanomaista poliittista ratkaisua varten.
Viisi israelilaispoliisia loukkaantui lievästi eilen Jaffan kaupungissa -
Tel Avivin eteläpuolella väkivaltaisuuksissa, -
kun mellakoivat Israelin arabit -
osoittivat mieltään Jerusalemin tapahtumista.
Poliisin mukaan mellakat alkoivat mielenilmauksesta, -
jonka Islamilainen liike ja Jaffan asukkaat olivat kutsuneet koolle.
Mielenosoittajat heittelivät poliiseja kivillä lähietäisyydeltä.
Poliisi sanoi mellakoitsijoiden jatkaneen hillitöntä tuhoamista -
ja heitelleen kiviä autoihin sekä busseihin.
Kuusi mellakoitsijaa pidätettiin. Poliisi sai hajotettua mellakoitsijat -
käytyään neuvotteluja Jaffan julkistahojen kanssa -
sekä tuotuaan paikalle lisävoimia häiriöiden ehkäisemiseksi.
Poliisi tiedotti toimineensa määrätietoisesti, -
niin että poliiseja haavoittaneet ja järjestystä rikkoneet mellakoitsijat -
saatiin kiinni ja voidaan tuoda oikeuteen.
Israelin armeijan vanhemmat viranomaiset -
sekä Juudean ja Samarian osaston komentaja -
tapasivat palestiinalaisten turvallisuusviranomaisia -
tilanteen rauhoittamiseksi Länsirannalla.
Tärkeä sotilasviranomainen sanoi, -
että molemmat osapuolet hyötyvät jännitysten lieventämisestä.
Israelilainen virkamies totesi, -
että Israel haluaa rauhaa, ei tilanteen kiihtymistä, -
ja että tämä viesti on välitetty palestiinalaisjohdolle.
Israel sanoi kuitenkin, ettei se aio pidättyä laajentamasta toimiaan, -
jos palestiinalaisten turvallisuusvoimat eivät toimi tilanteen rauhoittamiseksi.
Sitten Turkkiin. USA on tietojen mukaan tuonut alueelle -
lisää helikoptereita ja henkilöstöä -
asemiensa parantamiseksi Irakissa ja Syyriassa.
Asiasta ilmoitettiin, kun Venäjä on kiihdyttänyt iskujaan -
Turkin etelänaapurissa sijaitseviin islamistikohteisiin.
Venäjän varapuolustusministeri Antonov -
kehotti USA:n johtamaa liittoumaa -
luovuttamaan Venäjälle tiedustelu- tietoa ISISin asemapaikoista.
Varapuolustusministeri Antonovin pyyntö seurasi -
ehdotusta, jonka USA antoi Venäjälle mahdollista yhteistyötä koskien.
Antonov sanoi kuitenkin, -
että yhteistyön pitäisi olla ehdotettua paljon laajempaa.
Haluan toistaa vielä: -
Mahdollinen yhteistyö Venäjän ja USA:n puolustusministeriöiden välillä -
voi olla paljon mittavampaa kuin mitä USA on meille tänään ehdottanut.
Antonov korosti myös, -
että Venäjä on hyvin varovainen iskuissaan Syyriassa.
Hän huomautti, että venäläis- tiedustelu varmentaa itsenäisesti -
kaiken Syyrian hallinnolta saadun tiedon.
Käytämme ilmatiedustelusta keräämäämme dataa, -
emme siis ainoastaan syyrialais- kumppaneiltamme saatua tietoa.
Varmennamme kaikki tiedot sata kertaa.
Kaikki niihin pohjautuvat päätökset punnitaan ja laskelmoidaan huolella.
Iskemme vasta sitten, -
kun olemme sataprosenttisen varmoja, että kohde on oikea.
Emme pommita mitä tahansa siviili- tai sotilaskohdetta.
USA ja Venäjä sanovat, että niillä on yhteiset viholliset, -
kuten ISIS ja al-Qaidaan kuuluva Nusran rintama.
USA vastustaa kuitenkin kiivaasti Venäjän antamaa tukea Assadille.
USA syyttää myös, -
että Venäjä on pääasiassa iskenyt Assadia vastustavia kapinallisia.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman